Við erum á svo hrikalega hættulegum stað . Læknar eru ennþá í verkfalli . Á meðan eru afdankaðir júróhippar farnir að lækna krabbamein . Þetta er læknirinn þinn , hann er í mussu og Cypress Hill bol og ætlar að gefa þér eitur í skeið . Ég er ekki að segja að þetta kannabisvúdú-drull virki ekki . Það er bara svo stutt síðan við virtum þetta ekki viðlits . Sýnir kannski hversu örvæntingafull við erum orðin , frekar en hversu víðsýn . Sigmundur Davíð segir að nú verðum við að forgangsraða í þágu spítalans . Gott að hann sé til í það . Við hin sögðum þetta reyndar fyrir löngu , en þá fannst honum nauðsynlegra að forgangsraða í þágu hátekjufólks og útgerðarinnar , svo fannst honum töluvert mikilvægara að sáldra peningum yfir samfélagið - eitthvað sem snerti í raun alla - nema þá sem vissulega þurftu á því að halda . Bara ef eitthvað af þessum apaköttum sem hafa áhyggjur af Reykjavíkurflugvelli myndu nú hafa sömu áhyggjur af Landspítalanum . Auglýsing Mér fannst leiðréttingin ekki einu sinni svo vitlaus hugmynd . Ég meina ef það yrði vatnsskaði heima hjá mér , sem tryggingarfélagið ætlaði ekki að borga , þá myndi ég vilja lappa upp á skemmdirnar á endanum . Ég myndi samt sem áður ekki ráðast í framkvæmdirnar á meðan húsið stæði í ljósum logum . Bara ef eitthvað af þessum apaköttum sem hafa áhyggjur af Reykjavíkurflugvelli myndu nú hafa sömu áhyggjur af Landspítalanum . Má ekki ljúga einhverju öðru að þessu fólki um nothæfisstuðul á rassagangi sem verður að vera yfir ákveðnum mörkum , annars muni gjörvöll landsbyggðin fá hundaæði ? Eða að Sigmundur Davíð ætli að byggja ísbúð á neyðarbílastæðinu og í kjölfarið fái allt Norðurlandið hjartaáfall ? Þessi sjúkraflugsáróður , sem enginn sérfræðingur eða læknir vill kvitta upp á er svo merkilega áhrifaríkur . En að sjálfsögðu viljum við sem þjóð ekki hlusta á lækna eða sérfræðinga , við höfum aldrei tekið mark á þessu fólki . Við viljum bara einhvern nógu hysterískan og klikkaðan og þá erum við góð . Þess vegna held ég að næsti fasi í þessari baráttu verði fólk sem vill flytja sjúkraflugið til Kaupmannahafnar - lenda hjá alvöru sjúkrahúsi . Mikið var það hetjulegt að bjarga Nasa svona . Í alvöru . Þetta var nákvæmlega það sem þeir sem vildu bjarga Nasa voru að tala um . Nú þegar einhver þýskur mezzo-mix hali tætir í sig beikon í morgunverðarsalnum sem áður var þekktur sem Nasa mun hann eflaust hugsa . ,, diese parket is der hammer man . Ich würde wirklich gerne essen ecstasy und scheiße meine Hose in dieser Halle . Gott mit SDG und Paul Oscar - die Erretter . ” Við skulum bara vona að þetta góðverk forsætisráðherra verði ekki of dýrkeypt þegar fram líða stundir . Hádegismatur er aldrei ókeypis , heldur ekki skuldaleiðrétting - svo varið ykkur . Við skulum bara vona að þetta góðverk forsætisráðherra verði ekki of dýrkeypt þegar fram líða stundir . Hádegismatur er aldrei ókeypis , heldur ekki skuldaleiðrétting - svo varið ykkur . Segi svona . Mikið var það annars flott hjá leiðtogum stjórnarandstöðunnar að þiggja skuldaleiðréttinguna á sama tíma og þeir mótmæltu henni . Það er það sem sannir leiðtogar gera . Að minnsta kosti í drullusokkalandi . Veit hreinlega ekki hvort ég hafi meiri áhyggjur af því hvort að þessi ríkisstjórn láti alla vitleysuna sína fram ganga eða hvort að eitthvað andlausasta lið í Evrópu fái að taka við völdum . Það er ein leið til að redda samfélaginu . Þýskaland þurfti að fara hana . Rússland þurfti að fara hana . Við þurfum að banna hinn svonefnda fjórflokk með lagasetningu . Banna Sjálfstæðisflokkinn , banna Framsóknarflokkinn , banna Samfylkinguna og banna Vinstri græna . Þurfum svo að stíga skrefið enn lengra og banna öllum þeim sem einhverntímann hafa starfað í þágu þessara flokka að koma nálægt stjórnmálum aftur . Við þurfum að banna hinn svonefnda fjórflokk með lagasetningu . Banna Sjálfstæðisflokkinn , banna Framsóknarflokkinn , banna Samfylkinguna og banna Vinstri græna . Við getum ekki haft fólk sem þolir ekki hvort annað að stjórna landinu . Í alvöru talað . Við hljótum bara að vera komin lengra en þetta . Allt þetta tal um hægri og vinstri þetta er að gera útaf við mig árið 2014 . Mér og minni kynslóð er svo drullusama um að Styrmir Gunnarsson hafi njósnað um einhverja kalla í rassgati . Og þetta óþol sem er innprentað í stjórnmálamenn á Íslandi er hætt að vera fyndið . Við þurfum að byrja upp á nýtt . Án hellisbúanna í Framsóknarflokknum , án kampavínskommanna í Samfylkingunni , án hrappanna í Sjálfstæðisflokknum og án lopapeysuliðisins í Vg . Þá fyrst verður gaman , en þangað til ræður þetta vanhæfa pakk . btw – Vörður sund - og keilufélag Sjálfstæðisflokksins er alveg brjálað yfir því að typpabrautin á Reykjavíkurflugvelli verði fjarlægð og þannig verði ákveðinn andi ákveðins samkomulags sem reyndar enginn upplifði eins , ekki heiðraður . Flott hjá ykkur . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .